
TVF DARBO GRUPĖ SIŪLO LIETUVOJE STEIGTI BIUDŽETO POLITIKOS 
DEPARTAMENTĄ. Trečiadienį Vilniuje baigėsi dvi savaites trukęs 
Tarptautinio valiutos fondo seminaras biudžeto politikos ir jo 
projekto rengimo klausimais. TVF darbo grupės vadovas Šytalis 
K. Čendas (Sheetal K. Chand), bei kiti specialistai ne tik 
pateikė schemas, kaip planuoti biudžetą, bet, susipažinę su 
mūsų valstybės ekonomikos bei finansų institucijų veikla, 
pasiūlė Finansų ministerijoje įsteigti Biudžeto politikos 
departamentą, apibūdino jo struktūrą ir neatidėliotinus darbus. 

Pasak Šytalio K. Čendo, biudžeto politikos departamentas 
turėtų analizuoti mokesčių tarifus, apskaičiuoti, kiek mokesčių 
nepatenka į valsybės kasą ir teikti pasiūlymus, kaip išvengti 
šešėlinio biznio bei biudžeto vykdymo sutrikimų. Pasak jo, 


galima pasinaudoti ir pasaulinėje praktikoje taikomais 
metodais, pavyzdžiui, sąžiningus mokesčių mokėtojus galima 
skatinti - jų pavardes skelbti spaudoje, įteikti valstybinius 


apdovanojimus ir pan. Biudžeto politikos departamentas turėtų 
valdyti biudžeto įplaukų ir išlaidų srautus, numatyti galimas 
krizes ir imtis priemonių joms išvengti. 

pA KARŪNA - GRAŽIAUSIAI PASAULIO LIETUVAITEI. Trečiadienį 
prieš vidurnaktį Vilniuje, Operos ir baleto teatre, pirmą kartą 


buvo renkama gražiausioji pasaulio lietuvaitė. Gražiausiosios 
karūna atiteko dvidešimtmetei Vilniaus prekybos mokyklos 
studentei, "Mis Vilnius-95" Astai Muralytei. Konkurse, kurį 


surengė firma "Grožio formulė" (vadovė Jūratė Vilimienė), 
dalyvavo 17 merginų iš Lietuvos, Estijos, įvairių Rusijos 
miestų, Latvijos, Kaliningrado srities, Baltarusijos, Altajaus 
krašto, Lenkijos bei Australijos. Merginos prisistatė 
lietuviškai, o po to kalbėjo lietuvių, rusų ir anglų kalbomis. 
Konkurse galėjo dalyvauti tik tos gražuolės, kurių bent vienas 
iš tėvų yra lietuvis. 

SAVIVALDYBIŲ ASOCIACIJAI PASIŪLYTA KREIPTIS Į TEISMĄ. 
"Lietuvos savivaldybių asociacija tapo vienos politinės 
partijos organu, nors buvo tikimasi bendradarbiavimo, 
sprendžiant konkrečius ūkinius reikalus", - spaudos 
konferencijoje Vyriausybės rūmuose ketvirtadienį sakė Valdymo 
reformų ir savivaldybių reikalų ministerijos sekretorius Julius 
Jurginis. Komentuodamas Lietuvos savivaldybių asociacijos 
tarybos kreipimąsi į Prezidentą ir Vyriausybę, kuriame sakoma, 
jog apskričių valdytojai, sudarydami apskričių tarybas, 
pažeidžia įstatymus ir savivaldybių teises, Julius Jurginis 
teigė, jog apskričių tarybos sudaromos, vadovaujantis 
Apskrities valdymo įstatymo 15 straipsniu, kurį galima skaityti 
ir taip, ir kitaip. "Taisyti įstatymą, jeigu to reikia, yra 
Seimo prerogatyva, o jeigu savivaldybių asociacija mano, kad jų 
interesai pažeidžiami, gali kreiptis į teismą",- siūlė Julius 
Jurginis. 

PER LIETUVĄ - SU SAVO VARGONAIS. Lietuvos vargonininkai 
rengti koncertus nuo šiol galės net ir tose bažnyčiose, tose 
salėse, kur visiškai nėra vargonų. Religinės muzikos centro 
vadovo, Muzikos akademijos profesoriaus Leopoldo Digrio 
iniciatyva nupirkti kompiuteriniai - digitaliniai JAV ALLEN 
firmos kilnojamieji vargonai. 

Jau trėčią vasarą Lietuvos muzikų rėmimo fondas kartu su 
religinės muzikos centru rengia bažnyčiose muzikos ir 
susikaupimo valandas "Musica sacra". Ne kartą vargonuota 
Mari jampoVėje, Liudvinave, Panevėžyje, Šiauliuose, Šeduvoje, 
Klaipėdoj Rokiškyje. Tačiau labai daug miestų ir miestelių 
bažnyčių; neturinčių gerų vargonų, "Musica sacra" maršrutai 


